Desember 2014

Nytt lyddempet diamantblad for blokksteinssager

Norton lanserer et nytt lyddempet diamantblad beregnet for store blokksteinssager. Det nye bladet, som har betegnelsen Norton Silencio BS, oppgis ha 13dB lavere lydnivå enn tradisjonelle blader.

Den ubehagelige og høyfrekvente lyden som kommer ved bruk av diamantblader oppstår i hovedsak fra to fenomener: Dels fra vibrasjoner i stambladet og dels fra de luftstrømmene som dannes rundt bladets uttak. Nortons Silencio-blader har et stamblad av sandwichkonstruksjon med et vibrasjonsdempende lag mellom de to lagene av stål som minsker vibrasjonsnivået og den høyfrekvente lyden ved kapping. Dessuten har bladet et patentsøkt uttak som motvirker den høye og hvinende lyden som oppstår på grunn av luftstrømmende gjennom stambladet. Nortons nye blad Silencio BS, har 13dB lavere lydnivå enn tradisjonelle blad, noe som tilsvarer 20 ganger lavere lydnivå.

Norton Silencio BS har U-formede diamantsegmenter som gir hurtig kapping. De lasersveisede segmentene er 15mm høye noe som gir opp til 20% lengre levetid på bladet i henhold til produsenten. Bladet finnes idag i 900mm diameter og et 650mm blad kommer til å bli lansert i begynnelsen av 2015. Silencio BS brukes i større blokksteinssager for kapping og saging i store byggsteiner, kalksandstein, leca, tegl, betongblokk, granitt og annen naturstein. I Silencio-sortimentet inngår dessuten lyddempende blader for bordsager, vinkelslipere, håndholdte bensinkappemaskiner og gulvsager.

 forts.

Norton Silencio BS er utviklet ved Nortons ”Centre of Excellence” i Bascharage i Luxemburg. Der har man også utviklet en helt ny metode for produksjon av diamantsegmenter. Denne nye metoden gir vesentlig lavere energiforbruk samtidig som styrken i sveisesømmen har økt med 75% sammenliknet med tradisjonell lasersveising. Den nye metoden er således mer miljøvennlig og gir høyere sikkerhet for brukeren.

”Takket være Silencio BS lave lydnivå blir arbeidet mindre forstyrrende i lydfølsomme områder som f.eks. borettslag, bykjerner, kjøpesentre, skoler og sykehus samtidig som arbeidsmiljøet forbedres på arbeidsplassen. Dessuten gir Silencio BS hurtigere saging og lengre levetid enn tradisjonelle blad for blokksteinssager.” sier Frithjof Kihle, salgsrepresentant hos Saint-Gobain Abrasives AS.